skond ir-Regola 108 tar-Regoli ta' Proċedura

f'isem il- Kumitat għall-Ambjent, is-Saħħa Pubblika u s-Sikurezza ta' l-Ikel

lill-Kunsill

Suġġett: Progress fi ħdan il-Kunsill fir-rigward tad-Direttiva Qafas dwar il-Ħarsien tal-Ħamrija

Il-Parlament Ewropew adotta l-opinjoni ta' l-ewwel qari tiegħu ( P6_TA(2007)0509 ) dwar il-proposta għal direttiva tal-Parlament Ewropew u tal-Kunsill li twaqqaf qafas għall-ħarsien tal-ħamrija u li temenda d-Direttiva 2004/35/EC ta' l-14 ta' November 2007 (Rapporteur: Is-Sinjura Cristina Gutiérrez-Cortines).

Għadu m'huwiex ċar meta l-Kunsill se jkun jista' jadotta pożizzjoni komuni u jikkomunikaha lill-Parlament Ewropew.

Xi progress sar fi ħdan il-Kunsill mill-adozzjoni ta' l-opinjoni ta' l-ewwel qari tal-Parlament Ewropew u, skond l-ippjanar attwali, il-Kunsill meta se jkun jista' jikkomunika l-pożizzjoni komuni lill-Parlament Ewropew?

ĠU L 143, 30.4.2004, p.


lill- Kummissjoni

Suġġett: It-tisħiħ tal-Kapaċità ta' l-Unjoni mil-lat ta' Rispons għad-Diżastri

Il-Kummissjoni tista' tiċċara liema miżuri konkreti bi ħsiebha tieħu biex tilħaq l-objettivi ta' qafas komprensiv dwar il-prevenzjoni u kapaċità iżjed integrata mil-lat ta' rispons għad-diżastri fl-Unjoni Ewropea u/jew barra minnha?

Il-Kummissjoni meta bi ħsiebha tippreżenta l-proposti għal approċċ Ewropej integrat bħal dan għall-prevenzjoni tad-diżatri naturali u ta' dawk magħmulin mill-bniedem?

Xi jkunu l-elementi ewlenin tal-proposti tal-Kummissjoni?

Il-Kummissjoni identifikat xi differenzi fir-rispons għad-diżastri fil-qasam tal-protezzjoni ċivili ta' l-UE u liema huma?

Kif bi ħsiebha tindirizza l-problema tad-differenzi eżistenti?

L-UE hija ppreparata biżżejjed fil-każ ta' diżastri li jaffettwaw b'mod simultanju pajjiżi Ewropej li jmissu ma' xulxin?

X'inhi r-reazzjoni tal-Kummissjoni għar-riżoluzzjoni tal-Parlament Ewropew ( P6_TA(2007)0362 ) għall-ħolqien ta' forza għal reazzjoni rapida fil-livell Ewropew, li kapaċi tiġġieled il-problema tar-riskji kkawżati mid-diżastri naturali?

X'inhuma l-pjanijiet tal-Kummissjoni biex issaħħaħ il-protezzjoni ċivili, il-prevenzjoni, it-tlestija u l-kapaċità mil-lat ta' rispons fl-UE fir-rigward ta' nirien fil-foresti u nirien oħra?


Agora taċ-Ċittadini dwar il-Bidla fil-Klima: Il-Parlament jitlob il-proposti taċ-ċittadini

Istituzzjonijiet

Fit-12 u t-13 ta' Ġunju, il-Parlament Ewropew ser iġib flimkien 500 rappreżentant tas-soċjeta ċivili f'okkażjoni tat-tieni dibattitu fil-qafas ta' l-inizjattiva "Agora taċ-Ċittadini", li din id-darba ser tiffoka fuq il-problema tal-bidla fil-klima.

L-Agora ser ikollha programm ta' ħidma parlamentari intensiv bl-għan li tikkontribbwixxi għal inizjattivi oħra fil-ġejjieni fuq l-istess suġġett.

Wara l-edizzjoni inawgurali tas-sena li għaddiet fuq il-futur ta' l-UE, il-Parlament issa qed jorganizza Agora ta' jumejn dwar il-bidla fil-klima.

500 rappreżentant magħżula minn organizzazzjonijiet tas-soċjeta ċivili ser jiddiskutu mal-Membri tal-Parlament Ewropew, ma' dawk li jieħdu d-deċiżjonijiet ewlenin u ma' esperti internazzjonali sabiex jifformulaw ir-rakkomandazzjonijiet tagħhom għall-istituzzjonijiet Ewropej.

Il-Bidla fil-Klima: Priorita' tal-PE għas-sena 2008

Din l-Agora ta' Ġunju ser issir wara li ġie ppubblikat l-ewwel rapport interim tal-Kumitat Temporanju fuq il-Bidla fil-Klima (Rapport Florenz) u wara l-għoti ta' l- Energy Globe Awards li saret fis-26 ta' Mejju.

L-Agora ser issir ukoll fl-isfond tax-xogħol leġislattiv tal-Parlament fuq l-hekk imsejjaħ "pakkett dwar il-bidla fil-klima", kif ukoll il-preparazzjonijiet għas-samits internazzjonali li jmiss: f'Poznan lejn l-aħħar ta' din is-sena u f'Kopenħagen lejn l-aħħar tas-sena 2009.

Hekk kif l-UE taħdem biex tiżviluppa l-inizjattivi li jmiss, l-organizzazzjonijiet tas-soċjeta' ċivili Ewropej huma mistiedna jesprimu rwieħom u jressqu il-proposti tagħhom.

Il-konklużjonijiet ta' l-Agora, li jridu jiġu abbozzati mir-rappreżentati tas-soċjeta' ċivili, ser jitressqu lill-istituzzjoniet nazzjonali u Ewropej.

L-aspetti varji ta' din il-kwistjoni ser jiġu indirizzati minn bosta perspettivi differenti fi ħdan ħames gruppi ta' ħidma (dwar Riżorsi, Teknika, Solidarjeta', Ekonomika u Edukazzjoni).

Il-MPE, rappreżentanti tal-Kummissjoni u tal-Kunsill li jieħdu d-deċiżjonijiet, rappreżentanti tal-gvernijiet u esperti internazzjonali ser jieħdu sehem fid-dibattitu u l- workshops .

Fil- panels ser ikun hemm Jeremy Rifkun - President tal- Foundation on Economic Trends Jacqueline McGlade, Direttur Eżekuttiv tal- European Environment Agency , Victoria Tauli Corpuz, President tal-Forum Permanenti tan-Nazzjonijiet Uniti dwar l-kwistjonijiet indiġeni, kif ukoll Cecilia Ugaz, mill-Programm tan-Nazzjonijiet Uniti għall-iżvilupp.


dwar il-proposta għal regolament tal-Parlament Ewropew u tal-Kunsill dwar regoli ġenerali dwar id-definizzjoni, id-deskrizzjoni u l-preżentazzjoni ta' nbejjed aromatizzati, xorb ibbażat fuq inbid aromatizzat u cocktails aromatizzati magħmula mill-prodotti ta' l-inbid (riformulazzjoni)

Kumitat għall-Affarijiet Legali

(Riformulazzjoni – Artikolu 80a tar-Regoli ta' Proċedura)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' kodeċiżjoni – riformulazzjoni)

Il-Parlament Ewropew,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0848 ),

– wara li kkunsidra l-Artikoli 251(2), 37 u 95 tat-Trattat KE, skond liema artikoli l-Kummissjoni ppreżentat il-proposta lill-Parlament ( C6–0006/2008 ),

– wara li kkunsidra l-Ftehima Interistituzzjonali tat-28 ta' Novembru 2001 dwar l-użu aktar strutturat tat-teknika ta' riformulazzjoni għall-atti legali

ĠU C 77, 28.3.2002, p.

– wara li kkunsidra l-Artikoli 80a u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għall-Agrikoltura u l-Iżvilupp Rurali ( A6-0216/2008 ),

A. billi, skond il-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni, il-proposta kkonċernata ma tinkludix xi emendi sostantivi għajr dawk meqjusa bħala tali fil-proposta u billi, fir-rigward tal-kodifikazzjoni tad-dispożizzjonijiet li ma nbidlux tat-testi eżistenti, il-proposta għandha kodifikazzjoni ċara ta' dawk it-testi bla ebda bidla fis-sustanza tagħhom,

Japprova l-proposta tal-Kummissjoni kif adattata għar-rakkomandazzjonijiet tal-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni u kif emendata hawn taħt;

Jistieden lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament

Test propost mill-Kummissjoni

Regoli dettaljati għall-applikazzjoni ta' dan l-Artikolu għandhom jiġu adottati skond il-proċeduri stabbiliti f'Artikolu 13(3) .

Regoli dettaljati għall-applikazzjoni ta' dan l-Artikolu għandhom jiġu adottati mill-Kummissjoni .

Il-miżuri maħsuba biex jemendaw elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju msemmija fl-Artikolu 13(4).

Ġustifikazzjoni

Peress li l-Artikolu 2 huwa dwar id-definizzjonijiet u t-tikkettar, u peress li l-miżuri kollha li jistgħu jittieħdu skond l-Artikolu 2(7) (partikolarment dwar it-tikkettar) jikkonċernaw il-bidla ta' regoli ġenerali tar-Regolament, huwa propost li tkun applikata l-proċedura regolatorja bi skrutinju.

Proposta għal regolament

Test propost mill-Kummissjoni

Għandhom jiġu adottati regoli dettaljati, inklużi l- metodi li għandhom jintużaw għall-analiżi tal-prodotti li jaqgħu taħt dan ir-Regolament, skond il-proċedura stabbilita f'Artikolu 13 (2) .

Għandhom jiġu adottati regoli dettaljati mill-Kummissjoni.

Ir-regoli dwar il- metodi li għandhom jintużaw għall-analiżi tal-prodotti li jaqgħu taħt dan ir-Regolament għandhom jiġu adottati skond il-proċedura stabbilita f'Artikolu 13(2).

Ġustifikazzjoni

Fir-rigward tal-preparazzjoni ta' xarbiet u tal-kontenut tagħhom, għandha tkun applikata l-proċedura regolatorja bi skrutinju għaliex inkella l-Kummissjoni tkun tista' tistabbilixxi l-applikabiltà tar-Regolament mingħajr kontroll demokratiku.

Il-Parlament għandu jaqbel dwar il-proċedura prevista ta' mmaniġġjar għall-metodi analitiċi, sakemm kull metodu ġdid ta' analiżi jirrispetta l-qasam ta' applikazzjoni ta' Direttiva jew ta' Regolament.

Proposta għal regolament

Test propost mill-Kummissjoni

Ir-regoli ta' implimentazzjoni u l-lista ta' prodotti msemmija fl-ewwel subparagrafu għandhom jiġu adottati skond il-proċedura stabbilita f'Artikolu 13(3) .

Ir-regoli ta' implimentazzjoni u l-lista ta' prodotti msemmija fl-ewwel subparagrafu għandhom jiġu adottati mill-Kummissjoni .

Dawk il-miżuri maħsuba biex jemendaw elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju msemmija fl-Artikolu 13(4) .

Ġustifikazzjoni

Peress li l-Artikolu 10 huwa dwar l-implimentazzjoni tal-ftehimiet internazzjonali fl-UE, li ħafna drabi toħloq bidliet tal-liġi Komunitarja eżistenti, dan jista' jwassal għal bidliet fil-qasam ta' applikazzjoni ġenerali tar-Regolament.

Proposta għal regolament

Test propost mill-Kummissjoni

Fejn ikun meħtieġ, għandhom jiġu adottati regoli dettaljati sabiex jiġi applikat dan l-Artikolu, b'mod konformi mal-proċedura stabbilità f'Artikolu 13(3).

Fejn ikun meħtieġ, il-Kummissjoni għandha tadotta regoli dettaljati sabiex jiġi applikat dan l-Artikolu.

Ġustifikazzjoni

L-emenda ddaħħal il-proċedura regolatorja bi skrutinju għal miżuri ta' qasam ta' applikazzjoni ġenerali li huma marbuta mill-qrib ma' l-implimentazzjoni tal-ftehimiet internazzjonali, li għal raġunijiet ta' simplifikazzjoni għandhom jiġu ttrattati skond l-istess regoli proċedurali kif applikati fl-Artikolu 10, li jikkonċerna wkoll l-implimentazzjoni tal-ftehimiet internazzjonali.

PROĊEDURA

Inbejjed aromatizzati, xorb ibbażat fuq inbid aromatizzat u cocktails aromatizzati magħmula mill-prodotti ta' l-inbid (riformulazzjoni)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Data tal-ħatra

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


L-introduzzjoni ta' l-ewro fis-Slovakkja: il-ħidma ta' MPE Malti

Affarijiet ekonomiċi u monetarji

MPE David Casa mal-Prim Ministru tas-Slovakkja, Robert Fico Il-Kumitat għall-Affarijiet Ekonomiċi u Monetarji adotta rapport imħejji minn David Casa (EPP-ED, MT) li japprova l-introduzzjoni tal-munita ta' l-ewro fis-Slovakkja mill-1 ta' Jannar 2009.

Erba' snin wara l-adeżjoni ta' Malta fl-Unjoni Ewropea u ftit xhur wara li l-ewro bdiet tintuża f'pajjiżna stess, il-Parlament Ewropew huwa mistenni jadotta l-pożizzjoni formali tiegħu fir-rigward ta' l-introduzzjoni ta' l-ewro fis-Slovakkja, ibbażata fuq ir-rapport imħejji mid-Deputat Malti.

Dan ir-rapport, li jaqbel mal-konklużjonijiet tal-Kummissjoni li s-Slovakkja tissodisfa l-hekk imsejħa kriterji ta' Maastricht biex tintroduċi l-ewro, huwa frott ta' xhur sħaħ ta' ħidma mis-Sur Casa li kellu laqgħat ta' konsultazzjoni kemm ma' l-awtoritajiet Slovakki kif ukoll mal-Bank Ċentrali Ewropew.

Matul id-dibattiti li saru fi ħdan il-Kumitat, is-Sur Casa kellu l-opportunita' li jenfasizza l-iżviluppi ekonomiċi li saru fis-Slovakkja fi żmien qasir: "Wieħed għandu jiftakar li s-Slovakkja irnexxielha tnaqqas ir-rata ta' inflazzjoni bi kważi ħames punti - kisba konsiderevoli meta wieħed iqis ix-xenarju ta' din il-bidla tant radikali fi żmien daqshekk qasir."

Is-Sur Casa faħħar ukoll lis-Slovakkja minħabba il-fatt li mhux biss irnexxielha żżomm rati ta' l-inflazzjoni u ta' defiċit baxxi, iżda irnexxielha wkoll tinvesti fit-tkabbir ta' l-impjiegi u trawwem il-fiduċja ta' l-investituri.

Huwa żied jgħid li r-rata ta' impjegar fil-pajjiż żdied bi kważi 6%, ħaġa li "tikkonferma l-integrazzjoni ta' l-ekonomija Slovakka ma' dik ta' l-Unjoni Ewropea."

Għalhekk, huwa kkonkluda li s-Slovakkja hija mistennija tikseb stabilita' tal-finanzi pubbliċi fit-tul u politika fiskali li tnaqqas id-defiċit ġenerali tal-gvern, iżda issa jmiss li s-Slovakkja "tiffaċċja l-isfidi li jinsabu quddiemha, b'mod speċjali biex iżżom ir-rata ta' inflazzjoni fil-limiti aċċettabbli wara li l-ewro issir il-munita nazzjonali," tal-pajjiż.

Permezz ta' dan ir-rapport, il-Kumitat mhux biss approva l-introduzzjoni ta' l-ewro fis-Slovakkja, iżda fakkar ukoll fil-ħtieġa li jsiru kampanji ta' informazzjoni għall-pubbliku li jispjegaw il-benefiċċji tal-munita unika u li jittieħdu l-passi neċessarji biex matul il-perjodu tal-bidla, iż-żieda fil-prezzijiet tinżamm baxxa kemm jista' jkun.

Il-Kumitat huwa tal-fehma li għandu jiġi stabbilit osservatorju li jiċċekkja l-prezzijiet ta' għażla ta' prodotti bażiċi ħalli tiġi miġġielda l-perċezzjoni falsa taż-żieda fil-prezzijiet.

Ir-rapport kif adottat fi ħdan il-Kumitat għall-Affarijiet Ekonomiċi u Monetarji, għandu jitressaq quddiem il-plenarja għall-votazzjoni finali fid-19 ta' Ġunju fi Straburgu.

B'hekk il-Parlament Ewropew ikun qiegħed jadotta l-pożizzjoni formali tiegħu fir-rigward ta' l-introduzzjoni ta' l-ewro fis-Slovakkja.

Wara jkun imiss li l-Kunsill Ewropew jieħu deċiżjoni politika dwar is-sħubija tas-Slovakkja fiż-żona ta' l-ewro.

Is-Slovakkja ser tkun ir-raba' pajjiż mit-tnax il-Stat Membru l-ġdid li tingħaqad maż-żona ta' l-ewro.

Is-Slovenja, li hija l-ewwel Stat Membru ġdid li għandha l-Presidenza ta' l-Unjoni Ewropea, kienet ukoll l-ewwel li introduċiet il-munita ta' l-ewro fl-2007.

Malta u Ċipru bdew jużaw l-ewro fit-territorji tagħhom mill-bidu ta' din is-sena.

20080609IPR31136 Test tar-rapport Il-kriterji ta' Maastricht


Għalikom fil-Parlament: 9 sal- 15 ta' Ġunju Għalikom fil-Parlament: 9 sal- 15 ta' Ġunju

Din il-ġimgħa hija waħda tal-kumitati u tal-gruppi politiċi fi Brussell fejn lkoll jinġabru biex jistabbilixxu l-pożizzjoni tagħhom qabel is-seduta ta' Strasburgu: 16-19 ta' Ġunju.

Ambjent u ċittadini, djalogu interkulturali u flus huma ftit mit-temi.

Agora: Il-paġni ewlenin se jkopru mill-viċin l-agora ċittadina rigward il-bidla fil-klima.

Il-president tal-Parlament Hans-Gert Pöttering se jilqa' madwar 500 rappreżentanti tas-soċjetà ċivili li se jingħaqdu mal-Membri, esperti u persuni ewlenin biex jiddiskutu u jieħdu deċiżjonijiet rigward il-bidla fil-klimam nhar il-Ħamis u l-Ġimgħa.

Se ssirukoll konferenza stampa fit-tmiem ta' l-avveniment nhar il-Ġimgħa fl-4 ta' wara nofsinhar.

L-artikli fuq il-Paġni Ewlenin se joħorġu nhar id-9 u nhar it-13 ta' Ġunju.

Għal min irid jara kif kienet l-atmosfera fil-Parlament fil-weekend nhar l-okkażjoni tal-bibien miftuħa ta' l-istituzzjonijiet, iċċekkjaw il-paġni ewlenin tat-Tnejn.

Nhar it-Tlieta 10 ta' Ġunju, il-Paġni Ewlenin se jippubblikaw storja rigward il-kampanja ta' Mary Robinson, ex-Kummissarju għoli tan-Nazzjonijiet Uniti għad-drittijiet tal-Bniedem u ex-President ta' l-Irlanda.

Il-kampanja msejħa "Globaliżżazzjoni Etika" u hi se tiġi titkellem dwar din l-inizjattiva fis-Sotto-Kumitat għad-drittijiet tal-bniedem tal-Parlament.

Jekk tridu tiċċekkjaw jekk hux veru li t-telefown mobbli hux vera qed jiswa inqas mindu nbiddlet il-leġislazzjoni, ħarsu lejn l-artiklu ta' nhar it-Tlieta.

Rigward l-enerġija nkomplu s-serje ta' artiklu tagħna nhar l-Erbgħa 11 ta' Ġunju.

Dan se jittratta d-direttiva l-ġdida proposta rigward l-enerġija u t-twaqqif potenzjali ta' l-Aġenżija Ewropea għall-Enerġija.

Jekk into tħobbu tiktbu fuq il-weblogs, titilfux l-artiklu fuq fejn niltaqgħu mar-rapporteur Marianne Mikko (PES, ET) li se titfalna ftit dawl fuq id-drittijiet u l-obbligazzjonijiet tagħkom.

Imbagħad nistennew ir-reazzjonijiet tagħkom.

Insomma hekk tibda l-operetta u fuq l-istess linja żgur lil-baġit ta' l-Unjoni jimxi fuq id-dħul u l-ħruġ.

Jekk tridu tiskopru l-misteru dwar il-baġit ta' l-Unjoni araw l-artiklu li se joħroġ nhar il-Ħamis fuq il-baġit 2009 ta' l-UE.

Nhar il-Ġimgħa 13 ta' Ġunju, intervista esklussiva ma' Hauwa Ibrahim , rebbieħa tal-Premju Sakharov 2005.

Hi se żżur il-parlament bħala parti mid-djalogu interkulturali għall-Afrika msejjaħ.

Hi se tiltaqa' maż-żgħażagħ.


Euro 2008 - tgħid se tgħaqqad jew tifred l-Ewropa?

Istituzzjonijiet

Se jibda t-turnament: għaqda jew…..?

Għal ġimgħat li ġejjin miljuni ta' Ewropej se jinqabdu fl-entusjażmu ta' l-Ewro 2008.

Apparti li se jirrappreżentaw gruppi diversi ta' talenti t-tims se jirrappreżentaw sezzjonijiet diversi ta' l-Ewropa politikamen.

Mis-16-il tim, 12 huma mill-Unjoni Ewropea u tnejn oħra t-Turkija u l-Kroazja jixtiequ jidħlu.

Staqsejna Membri diversi jekk jaħsbux jekk l-Ewropa tgħaqqad jew tifred.

I l-pjaċir tal-logħba

Għal Thomas Mann (PPE-DE, DE) : " Nispera li jkollna ċelebrazzjoni tal-futbol bħal ma kellna s-sena l-oħra fit-Tazza tad-dinja fejn supporters ġew minn kull parti tad-dinja biex jaraw il-logħba favorita tagħhom.

U hu preċiżament dak li jgħaqqadna, fil-futbol, irbaħ jew itlef: Lkoll nieħdu pjaċir bil-logħba ."

Bl-istess mod qal li l-isem tal-ballun tat-turnament jismu "Europass"… li jirreferi għall-fatt li fil-logħba l-koperazzjoni toħroġ billi wieħed "jgħaddi" l-ballun lill-ieħor.

Mann għalhekk qal li anke fil-Parlament aħna "ngħaddu" l-argument lil xulxin u l-esperjenzi sabiex nilħqu gowl komuni.

Unità jew….

Jan Andersson (Svezja, PSE) : " Jien għandi storja bħala kap tal-futbol klubb ta' Högaborgs Henrik Larsson.

Il-ġimgħa d-dieħla se mmur Salzburg biex nara lill-plejer famuż jilgħab għall-Isvezja kontra l-Greċja.

B'hekk ħadd ma jista' jgħid li l-futbol ma jġibx lin-nies flimkien.

Interessanti li nisimgħu minn nisa ukoll.

Ramona Manescu, MEP (Rumanija, ALDE) stqarret li l-isports huwa mezz ta' interezzjoni.

Dażgur li hi kompetizzjoni u anke ssib li mill-grownd il-ħlieda tmur fit-triq.

Iżda dan isir biss f'kompetizzjonijiet domestiċi minħabba "storja" twila ta' konfrontazzjonijiet bejniethom.

Huwa għal dan li EURO 2008 huwa opportunità għall-Ewropej biex iżuru 'l Awstrija u l-Isvizzerau jsiru ħbieb man-nies mill-Ewropa u jappoġġaw lit-tim nazzjonali.

Roberta Angelilli (Italy, UEN): "il-kampjonat Ewropew għall-Futbol huwa raġuni għall-unità taċ-ċittadini Ewropej.

Il-valuri ta' l-isports huma universali, u kontra d-diviżjonijiet.

Il-logħba tal-futbol mhijiex ġlieda, iżda okkażjoni biex wieħed jikkumpara ma' l-oħrajn b'mod onest.

Għal Patrick Louis, (IND/DEM, FR) "aħna dejjem konna nafu li l-futbol jgħaqqad lin-nies fl-istess passjoni.

Dażgur li s-supporters jiffavorixxu lit-tim nazzjonali tagħhom iżda huma l-memorji s-sbieħ li jibqgħu ta' mumenti mqassmin flimkien fil-bars ikantaw u jibku.

"L-Ewropa daqqa mifruda daqqa magħquda u hemm bżonn li tibqa' hekk"

Għal Joost Lagendijk, (Ħodor, Olandiż) "il-kampjonait jgħaqqdu u jfirrdu.

Personalment meta nisma' l-innu nazzjonali ta' l-Olanda qabel logħba nsir emozzjonali.

L-Ewropa daqqa mifruda daqqa magħquda u hemm bżonn li tibqa' hekk."

Fuq linja iktar uffiċjali l-Parlament ilu nvolut fil-proċess biex jirrendu l-futbol sportiv kemm possibbli.

Eżempju riċenti huwa msejjaħ "Iż-żgħażagħ kontra r-razziżmu," fejn żgħażagħ se jniehdu kampanja nhar it-2 ta' Ġunju mill-UNESCO, FC Barċelona sabiex titneħħa l-vjolenza u d-diskriminazzjoni fl-isport u jaraw kif dan jista' jippromwovi r-rispett u s-solidarjetà.

Forum għaż-żgħażagħ se jinżamm minn nhar it-18 sa 20 ta' Settembru f'Bologna fejn ir-riżultat se jiġi ppreżentat lill-Membri u l-Kummissarji għall-isports Jan Figel.

Il-Membri għaddew riżoluzzjoni kontra r-razziżmu fl-isports mtella' minn Emine Bozkurt bil-kliem li "l-isports huwa mirja tas-soċjetà, bin-nuqqasijiet tagħha, iżda toffri ukoll possibilitajiet għall-inklużjoni soċjali."

20080530STO30469 UEFA Kumitat għall-Kultura u l-Edukazzjoni Dossier fuq il-futbol


L-organizzazzjonijiet ċivili jinġabru għal Agora fuq il-klima

Agora Wara li saret l-ewwel Agora li ġabbret iċ-ċittadini għall-ewwel darba s-sena l-oħra iddedikata għall-futur ta' l-Ewropa, il-Parlament stieden din is-sena nies minn oqsma diversi tas-soċjetà ċivili għal Agora rigward il-bidla fil-klima.

Il-Parlament qed jikkunsidra pakkett iddiversifikat ta' leġislazzjoni.

Id-dibattiti se jixxandru direttament nhar il-Ħamis u nhar il-Ġimgħa u se jkunu aċċessibbli fuq il-websajt tal-Parlament.

L-istituzzjonijiet Ewropej jinsabu bħalissa fil-proċess li jwaqqqfu liġijiet Ewropej biex jgħinu għat-tnaqqis tad-dħaħen.

L-Unjoni Ewropea qed twettaq triq għal fethim internazzjonali li għandu jitwaqqaf fl-2009 u għalhekk hi qed tistieden is-soċjetà ċivili jagħtu l-opinjonijiet tagħhom dwar il-kwistjoni sabiex jaraw anke kif iċ-ċittadini jistgħu jilagħbu l-parti tagħhom rigward it-tisħin tal-klima.

L-Agora x'inhi eżattament

L-Agora taċ-ċittadini tippreżenta għaqda bejn il-Parlament u s-soċjetà ċivili.

Hi tikkonsisti minn 500 rappreżentanti tas-soċjet à ċivili, minn assoċjazzjonijiet, organizzazzjonijiet professjonali u trejdunjins, bord ta' esperti internazzjonali u atturi politiċi.

Se jkun hemm ħames gruppi ta' ħidma li jkopru "riżorsi, teknika, solidarjetà , ekonomika u governanza.

Il-konklużjonijiet ta' l-Agora, mtellgħin mir-rappreżentanti ċivili, se jiġu sottomessi lill-istituzzjonijiet Ewropej u nazzjonali u anke jiġu mxerrda lill-atturi kollha involuti.

Il-500 rappreżentant se jiġi milqugħ nhar il-Ħamis filgħodu mill-President Hans-Gert Pöttering.

Matul l-ewwel sessjoni ta' nhar il-Ħamis se jitkellmu Membri prinċipali u rappreżentatni ta' istituzzjonijiet Ewropej oħra fejn jispjegaw l-istat ta' l-affarijiet wara l-konferenza internazzjonali ta' Bali f'Diċembru 2007 fejn qabblu fuq il-proċess lil hinn. sabiex il-protokoll ta' Kyoto jiġi sostitwit fl-2012.

Fost oħrajn il-parteċipanti jkollhom l-opportunità li jitkellmu ma' l-intelletwali Amerikan Jeremy Rifkin.

Il-Ħamis wara nofsinhar huwa dovut lill-ħames gruppi ta' ħidma.

Il-konklużjonijiet jiġu preżentati l-Ġimgħa wara nofsinhar bl-aħħar rikmandazzjonijiet.

Skopru iktar dwar l-Agora u x--xogħol preparatorju fuq il-websajt speċjali iddedikata għal dan l-avveniment.

20080605STO30952 Sezzjoni tal-web iddedikata lill-Agora Skeda EP live